**Culcușul toamnei**

*Ioan Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe cer înfrigurate, in toamna târzie,

Stelele dârdâie in licăriri de globuri,

Iar vântul se-noadă-n frânturi de simfonie

Și liliecii-ciorchine fac de planton in scorburi

In două pere din pom, doarme lin compotul

Și-n plăcinta din cuptor, mirosul bun dansează,

E timpul să ne scoatem din dulap capotul,

Când pădurea-n arămiu pletele-și pictează...

Ca un bătrân ce-și absoarbe fumul din pipă,

Focul mocnește din vreascuri in cămin,

Peste noi, adânciți in fotoliu, se disipă

Căldura unei veri la umbra unui pin

In mine toamna își face iar culcuș,

Pe pieptul tău, cu must, se varsă via,

Eu sunt ca o vioară fără arcuș,

Tu, pe cerul nopții, îți termini simfonia

Nimica se logodește cu mai nimic

Într-o smintită lume de nebuni,

In cinstea noastră paharul îl ridic!

...Și in cinstea florilor de pruni...